Αγαπητοί γονείς,

 Σας ενημερώνουμε ότι στα πλαίσια του προγράμματος «Ενίσχυση και ενδυνάμωση της κοινωνικοσυναισθηματικής ανάπτυξης και ανθεκτικότητας των μαθητών μέσω του θεσμού Ψυχολόγου και του Κοινωνικού Λειτουργού», το σχολείο μας θα πλαισιώνεται πλέον από Ψυχολόγο που θα βρίσκεται στο χώρο του σχολείου κάθε Τετάρτη.

 Ο ρόλος του ψυχολόγου κινείται σε δύο άξονες:

Α. Στοχεύει ψυχοκοινωνική υποστήριξη, ενημέρωση

και συμβουλευτική καθοδήγηση τόσο των μαθητών όσο και των γονέων/κηδεμόνων τους.

Β. Στοχεύει στην πρόληψη μέσω της υλοποίησης προγραμμάτων προαγωγής ψυχικής υγείας εντός του σχολείου.

Μπορεί λοιπόν:

* Να παρέχει υποστήριξη σε μαθητές, διατυπώνοντας οι ίδιοι σχετικό αίτημα. Πάντα με τη συγκατάθεση των γονέων. Η υποστήριξη αφορά τον εντοπισμό και την αντιμετώπιση δυσκολιών μάθησης, ανάπτυξης και προσαρμογής στο σχολείο και στην οικογένεια.
* Να παρέχει συμβουλευτική σε γονείς, είτε με δικό τους αίτημα είτε κατόπιν παρότρυνσης του Ψυχολόγου, στοχεύοντας στην ενδυνάμωση του γονεϊκού τους ρόλου, στην επίλυση προβλημάτων και στην ενδυνάμωση της σχέσης γονέα-παιδιού

Τονίζεται ότι όλες οι παραπάνω διαδικασίες διασφαλίζουν στο ακέραιο την εμπιστευτικότητα και την προστασία των προσωπικών δεδομένων των μαθητών και των οικογενειών τους.

 Για τον καλύτερο προγραμματισμό της υπηρεσίας του ψυχολόγου στο σχολείο μας θα γίνονται προγραμματισμένα ραντεβού με γονείς, και μαθητές κατόπιν συνεννόησης. Μπορείτε να επικοινωνήσετε με τους παρακάτω τρόπους:

Τηλέφωνο σχολείου:28310-27553

Email: mariannatr94@gmail.com

Τραγουδάρα Μαριάννα

Ψυχολόγος, MSc